El sector de la moda vinculat a la indústria tèxtil ha contribuït històricament al desenvolupament econòmic i professional de Catalunya.
Actualment el foment de la moda i el disseny constitueix un element dinamitzador, per a l'aprofitament dels recursos econòmics del territori i per a la creació de riquesa.
La importància del sector de la moda i la seva promoció, tant a l'interior del país com en els mercats internacionals, justifiquen plenament el suport de l'Administració als dissenyadors independents catalans o establerts a Catalunya.
El Pla Estratègic del Consorci de Comerç, Artesania i Moda de Catalunya 2010-2013 té com a objectiu, entre d'altres, el foment, la promoció i la internacionalització de la moda i el disseny a Catalunya, potenciar el talent creatiu i vincular aquest amb el sector industrial per al desenvolupament d'aquestes marques.
En el marc del Pla de Estratègic del Consorci de Comerç, Artesania i Moda de Catalunya 2010-2013, la Generalitat de Catalunya, a través del Consorci de Comerç, Artesania i Moda de Catalunya ateses les funcions que en matèria de moda corresponen a aquesta entitat vinculada al Departament d'Innovació, Universitats i Empresa, organitza anualment dues edicions de l'esdeveniment de moda "080 Barcelona Fashion", com una plataforma de moda independent caracteritzada pel seu caràcter obert, plural, multidisciplinar i internacional, amb els objectius de convertir Catalunya en un referent de la generació i la projecció del disseny independent en el sector de la moda, consolidar un projecte a llarg termini que ofereixi credibilitat i un segell diferenciador en els àmbits del disseny, la producció, la distribució, la promoció i les vendes de la moda independent, potenciar la cultura de la moda i la vinculació d'aquesta al camp de les indústries culturals i acostar la moda al públic del carrer.
En el marc del 080 Barcelona Fashion s'atorga a cada edició un premi a la millor col·lecció d'home i dona, presentada per un/a dissenyador/a o empresa durant l'esdeveniment.
Es dóna publicitat a les bases reguladores per a la concessió dels premis 080 Barcelona Fashion de l'edició de gener/febrer de 2011, les quals es publiquen en l'annex d'aquesta Resolució.
Els premis tenen una dotació total màxima de 20.000,00 euros, que van a càrrec de la partida pressupostària 8775D/2260010/641 del pressupost del Consorci de Comerç, Artesania i Moda de Catalunya de l'anualitat del 2011, que restarà condicionada a l'aprovació i disponibilitat del pressupost que el Consorci de Comerç Artesania i Moda de Catalunya destini a l'Àrea de Moda per a l'any 2011.
Aquesta Resolució entrarà en vigor l'endemà de la seva publicació al Diari Oficial de la Generalitat de Catalunya.
Barcelona, 25 d'octubre de 2010
Bases que regulen la concessió dels Premis 080 Barcelona Fashion de l'edició de gener/febrer de 2011
L'objecte d'aquests premis és el reconeixement dels dissenyadors/es i/o empreses que desfilen al 080 Barcelona Fashion, per valorar-ne el talent i alhora promoure la difusió i notorietat de la moda a nivell nacional i internacional i específicament del 080 Barcelona Fashion.
Són candidats/es els/les dissenyadors/es o empreses del sector de la moda amb establiment operatiu a Catalunya que hagin estat seleccionats pel comitè d'experts per desfilar a l'edició del 080 Barcelona Fashion de gener/febrer de 2011.
La millor col·lecció de moda dona que desfili en l'edició del 080 Barcelona Fashion de gener/febrer de 2011.
La millor col·lecció de moda home que desfili en l'edició del 080 Barcelona Fashion de gener/febrer de 2011.
4.1 Els premis consisteixen en:
L'atorgament d'una quantitat de 10.000 euros, per a cadascuna de les categories.
4.2 Els premis es poden declarar deserts si es considera que no hi ha cap col·lecció i/o desfilada presentada que reuneixi els mèrits suficients.
Qualsevol incidència no prevista en aquestes bases l'ha de resoldre el jurat previst a la base 6.
En la valoració de les col·leccions presentades, les persones membres del jurat han de tenir en compte els criteris següents:
Disseny i creativitat de la col·lecció.
Potencial comercial de la col·lecció.
6.1 La concessió dels premis 080 Barcelona Fashion han de ser proposats per un jurat creat a l'efecte.
El jurat està format per un president i un mínim de quatre persones vocals, totes representants dels sector de la moda, dissenyadors/es de reconegut prestigi internacional, representants d'un showroom o una botiga de moda de reconegut prestigi internacional, representants de la premsa de moda internacional o representants d'una institució de moda internacional.
6.2 Els membres del jurat s'han de reunir i valorar els treballs presentats d'acord amb els criteris definits en els premis.
No s'admet cap reclamació contra la decisió d'aquest jurat.
6.3 Les persones que optin als premis no poden ser membres del jurat.
Els premis s'atorguen per resolució del director o directora del Consorci del Consorci de Comerç, Artesania i Moda de Catalunya a proposta del jurat i s'han de lliurar a les persones o empreses guardonades.
8.1 Els premis s'han de lliurar durant la celebració del 080 Barcelona Fashion, concretament, abans de la darrera desfilada, en cas de canvi del programa s'ha de notificar oportunament a les persones participants.
8.2 Queden exclosos/es de poder optar a aquests premis els dissenyadors/es que desfilin en la seva condició de guanyadors/es del premi en l'edició anterior.
Els/les guanyadors/es dels premis 080 Barcelona Fashion han de presentar la seva propera col·lecció en la posterior edició del 080 Barcelona Fashion.
Durant aquella posterior edició de l'esdeveniment no poden optar a cap dels premis 080 Barcelona Fashion.
10.1 En el cas que el Consorci de Comerç, Artesania i Moda de Catalunya directament o per mitjà d'alguna de les empreses relacionades amb l'esdeveniment trobi aportacions de tercers en concepte de patrocini per l'atorgament d'aquests premis, la dotació econòmica d'aquests ha de ser com a mínim d'una quantitat igual a la pressupostada.
10.2 En aquest cas, atès que el pagament dels premis va a càrrec del nou patrocinador, es pot assignar la denominació del premi al nom que proposi el patrocinador, prèvia autorització de l'Àrea de Comunicació del Consorci de Comerç, Artesania i Moda de Catalunya.